Malá Babia hora

Malá Babia hora (, ) je tretí najvyšší vrch Oravských Beskýd. Leží nad obcou Oravská Polhora, približne  severne od Námestova a prechádza ním štátna hranica s Poľskom. 

 Poloha 
Nachádza sa v severnej časti pohoria, v geomorfologickom podcelku Babia hora. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Námestovo a Powiatu suskeho a katastrálne územie obce Oravská Polhora a Zawoja. Najbližšími sídlami sú na juhozápade Oravská Lesná a južne situované Rabčice, na poľskom území leží severným smerom obec Zawoja. Vrch patrí do Chránenej krajinnej oblasti Horná Orava. Na poľskom území patrí do Žywieckych Beskýd a je súčasťou národného parku.

 Opis 
Malá Babia hora je súčasťou hlavného hrebeňa medzi Babou horou () a Beskydkom (). Ten susedí severozápadným smerom, oddelený Jaloveckým sedlom, západne leží Priehyba () a Borsučie (), južne Bukovský grúň () a východne je sedlom Brána oddelená mohutná Babia hora.Orava – Beskyd Žywiecki. Edícia turistických máp. 1 : 50 000. Harmanec: VKÚ, a. s., 2001. Poloha v hrebeni pohoria vrch zaraďuje do hraničnej línie úmorí. Zo severných svahov voda odteká prítokmi Skawice do Visly a Baltského mora, z južných svahov odvádzajú vodu prítoky Polhoranky do rieky Orava, následne Váh a Dunaj do Čierneho mora. Vrcholom vedie značený hrebeňový chodník.

 Geologické podmienky 
Vrch je súčasťou flyšového pásma Vonkajších Západných Karpát. Je tvorený tzv. flyšom, striedaním pieskovcov a ílovcov.

 Výhľady 
Vrchol nad hornou hranicou lesa s nízkou vegetáciou ponúka kruhový rozhľad, obmedzený len východným smerom mohutnou Babou horou. Pri vhodných podmienkach je možné pozorovať mnohé vrchy Oravských, Sliezskych a Žywieckych Beskýd, Malú a Veľkú Fatru, Oravskú Maguru, Chočské a Skorušinské vrchy a Nízke i Západné Tatry.

 Turistika 
Malá Babia hora je vďaka svojej polohe častým cieľom turistov. Napriek tomu, že je tak trochu v tieni Babej hory, práve cez jej vrchol vedie hlavný turistický chodník na susednú dominantu. Na Malej Babej hore sa stretávajú chodníky z Oravskej Polhory a hrebeňom vedúci z Jaloveckého sedla. Východným smerom potom chodník pokračuje na vrchol Babej hory.

 Prístup 
 po  červenej značke z Oravskej Polhory na vrchol
 po  modrej značke hlavným hrebeňom:
 od severozápadu z Beskydku cez Jalovecké sedlo
 od východu z Babej hory cez sedlo Brána

 Referencie 

 Pozri aj 
 Babia hora (geomorfologický podcelok)
 Zoznam vrcholov v Oravských Beskydách

 Iné projekty 

 Externé odkazy 
 Poloha na turistickej mape

Kategória:Vrchy v Oravských Beskydách
Kategória:Tisícovky na Slovensku
Kategória:Vrchy v okrese Námestovo
Kategória:Oravská Polhora
Kategória:Vrchy v Poľsku
Kategória:Vrchy v Żywieckych Beskydách
Kategória:Tisícovky v Poľsku
Kategória:Vrchy v Malopoľskom vojvodstve